  Туспуктэм: ИА «Удмуртия» Наталия Сильвестрова Калыкъёсын ужанъя федерал агенство «Русская цивилизация» калыккуспо фотоконкурс ялӥз. Удмуртиысь 18 аресъем но бадӟымгес ӧнерлыко туспуктӥсьёслы, озьы ик туспуктыны яратӥсьёслы вожвылъяськонэ пыриськыны ӵекто. Со сярысь печатья но калыке ивортодэт вӧлмытонъя агентстволэн пресс-службаез ивортӥз. Ужъёсты сизьым номинациын кутозы: «Уникальная природа»; «Лица и поколения»; «Традиции большой страны»; «Архитектура и скульптура»; «Духовные скрепы»; «Семейные ценности»; «Многонациональная Москва». Куриськонъёсты чӧлсконпусъя 5-тӥ куарусёнысен 5-тӥ коньывуонозь келяно. Вожвылъяськонлэн сайтаз куронъёсын томатскыны луоз. Ӧнерлыко жюри туспуктэмъёслэсь малпанзэз, пуштроссэ, туспуктӥсьлэсь быгатонлыксэ дунъялоз но ужъёслэсь куронъёслы тупамзэс эскероз. Котькуд номинациын куинь вормисез но Гран-при быръёзы. Со сяна, вожвылъяськонлэн сайтаз куара сётонъя «Приз зрительских симпатий» номинациын устозэ шараялозы. Вормисьёсты призъёсын но кузьымъёсын пусъёзы. Тодэ вайытом, Удмуртиын улӥсьёс литературая но крезьгуръя «Позывной – Россия! Стихи и песни нового времени» патриотической онлайн-акцие пыриськыны быгато. Тегъёс: вожвылъяськон Мерлык Удмуртия Россия  